La
avocature di stât britaniche no impugnarà denant de cort supreme la
leç che e met sul stes plan galês e inglês tant che lenghis
uficiâls de Assemblee Nazionâl dal Gales. A domandâlu al jere stât
il segretari di stât pal Gales che al acusave la Assemblee galese di
jessi intervignude suntun cjamp che nol è di sô competence, ven a
dî chel de lenghe inglese. La avocature di stât i à invezit dât
reson ae istituzion galese dal moment che i riferiments al inglês a
son dome incidentâi e ce che si va a regolâ al è invezit l’ûs
de lenghe galese. Gjavade la menace di impugnazion, cumò par podê
jentrâ in vore il proviodiment al à bisugne dome de firme de
regjine.
Font:
BBC, 01/11/12
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans